కరెన్సీ సంకేతం
అయితే అంతర్జాతీయ కరెన్సీలకు కరెన్సీ సంకేతం అనేది ప్రస్తుతం ఒక హోదా చిహ్నంగా అవతరించిన నేపథ్యంలో 2009లో భారతదేశం తన రూపాయి (ప్రస్తుతం దాని సూచిక Rs.)కి సంకేతం కోసం బహిరంగ పోటీ నిర్వహించింది. యూరో సంకేతం ప్రపంచవ్యాప్తంగా గుర్తింపు పొందడం ద్వారా యూరో కరెన్సీ కొంత వరకు విజయవంతమైనట్లు ఐరోపా సంఘం అభిప్రాయపడింది.
కరెన్సీ ఫ్యూచర్
FX ఫ్యూచర్ లేదా విదేశీ మారక ఫ్యూచర్‌ గా (ఫారిన్ ఎక్స్ఛేంజ్ ఫ్యూచర్) కూడా గుర్తించే కరెన్సీ ఫ్యూచర్ అనేది ఒక ఫ్యూచర్స్ కాంట్రాక్టు, దీనిలో కొనుగోలు చేసిన తేదీన నిర్ణయించే ఒక ధరకు (మారకపు రేటు) భవిష్యత్‌లో ఒక నిర్ణీత తేదీన ఒక కరెన్సీని మరో కరెన్సీగా మారుస్తారు; ఫారిన్ ఎక్స్ఛేంజ్ డెరివేటివ్‌ను (విదేశీ మారక ఉత్పన్నం) చూడండి. ఎక్కువగా, దీనిలో ఒక కరెన్సీగా US డాలర్ ఉంటుంది. ఫ్యూచర్ యొక్క "ధర" తరువాత, US డాలర్ యూనిట్‌కు ఇతర కరెన్సీ మారకపు విలువపై ఆధారపడివుంటుంది. తక్షణ విదేశీ మారకపు విఫణుల్లో ధర పేర్కొనే ప్రామాణిక పద్ధతికి ఇది భిన్నంగా ఉంటుంది. ఆపై ప్రతి ఒప్పందం యొక్క "ట్రేడ్ యూనిట్" ఒక నిర్దిష్ట ఇతర కరెన్సీ పరిమాణాన్ని కలిగివుంటుంది, ఉదాహరణకు €125,000. చివరి ట్రేడింగ్ (క్రయవిక్రయాలు) రోజు ముగిసేవరకు నిలిపివుంచే ఎక్కువ కాంట్రాక్టులకు భౌతిక సరఫరా ఉంటుంది, వాస్తవ చెల్లింపులను ప్రతి కరెన్సీలో చేస్తారు. ఇదిలా ఉంటే, ఎక్కువ ఒప్పందాలు దీనికి ముందుగానే ముగించడం జరుగుతుంది. ఒప్పందం యొక్క బట్వాడా తేదీ ముందుగా ఏ సమయంలోనైనా పెట్టుబడిదారులు ఒప్పందాన్ని ముగించవచ్చు.